google/wiki40b huggingface dataset:
The Coca-Cola Company

Istorija

1886 m. vaistininkas Jonas Pembertonas sukūrė naują gėrimą. „Coca-Cola“ gėrimas buvo patentuotas kaip medicinos tikslais taikomas preparatas. Tais pačiais metais „Coca-Cola“ pirmą kartą pasiūlyta „Jacob“ vaistinėje. Gėrimo ekstraktas išgaunamas iš kokainmedžių lapų (angl.  coca leaves) ir kolamedžių riešutų (angl.  kola nuts). Šios sudedamosios gėrimo dalies lotyniškas pavadinimas rašomas cola. Išradėjo partneris Frankas Masonas Robinsonas atkreipęs į tai dėmesį pasiūlė naujam gėrimui pavadinimą. 1891 m. visas teises už 2 300 JAV dolerių nusipirko verslininkas Asa Grigsas Kandleris. 1892 m. jis įsteigė bendrovę. 1919 m. bendrovė perleista už 25 mln. JAV dolerių Ernestui Vudrufui ir kt. investuotojams.
1940 m. Nacistinėje Vokietijoje Maksas Keitas, Vokietijos „Coca-Cola Company“ bendrovės padalinio vadovas, sukūrė pirmąjį „Fantos“ skonio gėrimą norėdamas apeiti prekių embargo iš JAV II pasaulinio karo metais.  1946 m. bendrovė įsigijo pastarąjį prekės ženklą. 1959 m. cintrininis „Fantos“ (vok. Fanta Klare Zitrone) gėrimas sukurtas Vokietijos padalinyje. 1961 m. JAV pristatytas kaip „Sprite“ gėrimas pradėjo konkuruoti su jau išpopuliarėjusiu „7 Up“ prekės ženklo gėrimu.
1982 m. rinkai pasiūlė „Diet Coke“. 1985 m. pirmą kartą pakeista „Coca-Cola“ formulė. Produktas, visuomenėje pavadintas „New Coke“, sukėlė vartotojų protestus JAV. Produktas, pagamintas pagal originalią formulę, buvo pervadintas „Coca-Cola Classic“ ir į rinką sugrįžo po 79 dienų. 2005 m. rinkoje pristatė „Coca-Cola Zero“.
Tolminas

Istorija

1713 m. Tolminas buvo valstiečių sukilimo prieš grafą A. Coronini centras.
Vitas Manelis

Vitas Manelis (1910 m. vasario 17 d. Miškinėliai, Šimonių valsčius – 1965 m. rugpjūčio 2 d. Čikaga) – Lietuvos agronomas ekonomistas, agronomijos daktaras.

Biografija

Sūnus Juozas Manelis. 1932 m. baigė Žemės ūkio akademiją. 1939 m. agronomijos daktaras.
Nuo 1932 m. Žemės ūkio akademijos dėstytojas, 1941–1944 m. prorektorius; nuo 1941 m. docentas. 1944 m. pasitraukė į Vokietiją. 1946–1948 m. Pabaltijo universiteto Pineberge prie Hamburgo profesorius ir Lietuvių sektoriaus rektorius. 1948 m. atvyko į JAV. 1949–1955 m. dirbo Čikagos universiteto Tyrimų institute. 1953 m. baigė Čikagos universitetą. 1956–1965 m. Mokslinių prietaisų įmonės vyriausiasis finansininkas.
Buvo aktyvus agronomų, ekonomistų, kooperatininkų organizacijų narys. Ekonomikos ir visuomeniniais klausimais rašė leidiniuose „Lietuvos aidas“, „Draugas“, „Žemės ūkis“ ir „Lietuva“. Paskelbė mokslinių straipsnių apie pieno perdirbimo bendroves Baltijos valstybėse ir žemės reformą.
Politinė demokratija

Politinė demokratija – demokratinio socializmo koncepcijos dalis, pirmiausia reiškianti daugiapartinę sistemą, opozicijos veiklos laisvę, valdžios užėmimą ir keitimą tik demokratinių visuotinių rinkimų keliu, pagal galimybes sudarant kuo platesnį valdžioje atstovaujamų politinių jėgų spektrą.
Bet kuri diktatūra, vienpartinis valdymas nesuderinama su politine demokratija. Be to, jos sudėtine dalimi yra žmogaus laisvė. Be laisvės negali būti socializmo, socializmą galima pasiekti tik per demokratiją, o demokratija pilnai gali būti įgyvendinta tik per socializmą.
Pagrindiniai politinės demokratijos principai yra kiekvieno žmogaus teisė į privatų gyvenimą, apsaugotą nuo savavališko valstybės kišimosi; minties, žodžio, informacijos, švietimosi, organizavimosi ir tikybos laisvė; teisė į tautos atstovybę, išrinktą laisvu, lygiu, visuotinu ir slaptu balsavimu; daugumos vyriausybė, gerbianti ir mažumos teises; nepriklausomas, viešas ir nešališkas teismas; profsąjungų nepriklausomybė ir laisvė, o visa tai vadinama teisine valstybe.
Antanas Lipšys

Biografija

Gimė 1919 m. lapkričio 7 d. Kretingoje, protestantų šeimoje. 1943 m. gavo Vokietijos pilietybę kaip „etninis vokietis“. Vokietijos valstybiniame archyve ir Lenkijos saugumo tarnybų archyvuose rasti dokumentai, rodo, jog A. Lipšys iš pradžių tarnavo kaip paprastas esesininkas, o vėliau kaip SS koncentracijos stovyklų prižiūrėtojų vieno iš padalinių vadovas. Badeno Viurtembergo žemės prokurorų teigimu A. Lipšys tarnavo stovykloje nuo 1941 m. rudens iki 1945 metų, kai stovykla buvo uždaryta.
1956 m. iš Vokietijos persikėlė į JAV ir 26 metus gyveno Čikagoje, tačiau JAV teisėsaugininkai išsiaiškino, kad įvažiuodamas į JAV jis nutylėjo apie savo praeitį SS dalinyje. JAV teismas priėmė sprendimą išsiųsti jį iš šalies. 1983 m. išvyko iš Amerikos ir beveik 30 metų gyveno Vokietijoje, Badeno Viurtembergo žemės Aleno mieste.
2013 m. gegužės mėnesį A. Lipšys buvo areštuotas Vokietijos policijos ir jam pateikti kaltinimai dėl galimo dalyvavimo žudant Aušvico koncentracijos stovyklos kalinius, tačiau kaltinamasis teisėsaugininkams teigė, jog okupuotoje Lenkijoje įrengtoje stovykloje dirbęs virėju, ne sargybiniu. Simono Wiesenthalio centras 2013 m. pranešime nurodo jį ketvirtuoju iš labiausiai ieškomų nacių, kur teigiama, kad jis tarnavo dalinyje „SS-Totenkopf Sturmbann“ (Mirties batalione) Aušvice nuo 1941 iki 1945 metų ir „dalyvavo masiniame nekaltų civilių žudyme bei persekiojime, pirmiausia, žydų“. 2013 m. A. Lipšys buvo vienas iš 50 dar tebegyvenančių Aušvico stovyklos tarnautojų, kurių karo metų veiklą tiria Vokietijos teisėsauga.
Ayras

Geografija

Ayro masyvas yra trikampės formos. Kai kur kalnų aukštis siekia 1830 m. Į vakarus nuo kalnų driekiasi atšiauriausia Sacharos dalis – Tenerės ergas, į rytus – Tamasna. Pietuose yra gyvulininkystei tinkamas Azavagho regionas.
1991 m. dalis Ayro kalnų, kartu su dalimi Tenerės UNESCO buvo paskelbta Pasaulio gamtos paveldu.
Algis Žėkas

Biografija

1982 m. baigė Buivydiškių žemės ūkio technikumą, įgijo agronomo specialybę.
Lazdijų rajono „Vienybės“ kolūkio augalų apsaugos agronomas, Alytaus rajono „Atžalyno“ kolūkio brigadininkas, to paties kolūkio vyriausiasis agronomas, 1991–1993 m. žemės ūkio įmonės „Atžalynas“ laikinosios administracijos vadovas, nuo 1993 m. žemės ūkio bendrovės „Atžalynas“ valdybos pirmininkas.
Valstiečių partijos, Lietuvos valstiečių liaudininkų sąjungos narys. 2000–2003 m., 2003–2007 m., 2007–2011 m. ir nuo 2011 m. Alytaus rajono savivaldybės tarybos narys. 
Žmona Julė, sūnus Marius, duktė Živilė.
Bezantas

Bezantai heraldikoje

Heraldikoje bezantais vadina auksinius skritulius, kurie simbolizuoja aukso monetas. Auksinis heraldinis bezantas yra vienas iš roundelių.
Kasperas Liubomirskis

Biografija

Anos Elžbietos Kaler-Kaming (Culler-Cuming; 1685−1776) ir Airijos arklininko Džono Kraisto sūnus. Tapusi našle Ana Kraist ištekėjo už Krokuvos vaivados ir Spišo seniūno, kunigaikščio Jono Teodoro Liubomirskio (1683−1745). Neturėdamas tiesioginių paveldėtojų kunigaikštis Liubomirskis įsūnijos vaikus žmonos nuo pirmos santuokos.
Mokėsi Varšuvos kolegiume Collegium Nobilium. Po įtėvio mirties paveldėjo plačias dvaro žemes, tame tarpe Lancutą, Ujazduvą, Zviagelį ir Polonę. Gavo valdyti Chmelnicko seniūniją.
Rusijos armijos sudėtyje kunigaikštis Kasperas Liubomirskis dalyvavo Septynerių metų kare su Prūsija (1756−1763).
Nuo sausio 1757 metų 1 dienos generolas-poručikas.
1758 metais vadovavo Rytų Prūsijos korpusui.
Nuo 1759 metų rugpjūtį išsiskyrė Kunesdorfo mūšyje.
Nuo 1762 - pėstininkų pulko vadas.
1763 metais pardavė Lietuvos stalininkui ir busimam Lenkijos karalui Stanislovui Augustui Poniatovskiui savo dvaro žemes Ujezduve, netoli Varšuvos. 1764 metais buvo išrinktas pasiuntiniu nuo Voluinės vaivadijos į elekcinį seimą. 1766 metų rudenį buvo vėl išrinktas pasiuntiniu į seimą nuo Kijevo vaivadijos. Buvo apdovanotas Švento Stanislovo ordinu. 1777 metais tapo žymios masonų ložės nariu.
1767 metais kunigaikštis Kasperas Liubomirskis buvo išrinktas pasintiniu į Repnino seimą nuo Čersko žemės, kur įėjo į seimo delegacijos sudėtį, priverstos spaudžiant Rusijos pasiuntinio, kunigaikščio Nikolajaus Repnino sutikti su visais Rusijos imperijos reikalavimais.
1768 metais Baro konfederacijos išvakarėse Kasperas Liubomirskis pranešė Rusijos pasiuntiniui Nikolajui Repninui apie konfederatų pasiruošimus Bare. 1769 metais konfederatų buvo paimtas į nelaisvė Žešuvo pilyje ir buvo priverstas užmokėti išpirką už savo išlaisvinimą. Vėliau vadovaujant Rusijos armijos kariams dalyvavo mūšiuose su Baro konfederatais.
Sporto arena

Sporto arena – įvairaus tipo sportinis pastatas, kuriame vyksta sporto renginiai.
Chanas

Chanas (mong. хаан, turk. kağan) – daugiausia viduramžiais paplitęs Azijos šalių valdovo arba vienas aukščiausių diduomenės titulų. Iš pradžių reiškė genties vadą (pvz., Afganistane, Persijoje). Seldžiukų laikais chano titulas tapo tapatus kunigaikščiui, XIII-XIV a. Mongolijos imperijoje chanu vadintas uluso valdytojas.
Chanais titulavosi Aukso ordos, Krymo totorių, Mogolų imperijos valdovai. Sefevidų Persijos laikais chanas buvo srities valdytojas. Be to, chano titulas kartais tapdavo valdovo vardo sudėtine dalimi, pvz., Čingischanas.
Chanų valdomos valstybės dažnai vadintos chanatais.
Kicajai

Kicajai (angl. kichai, keechi, kitsai) – buvusi indėnų gentis, gyvenusi šiaurrytiniame Teksase ir priklausiusi pietiniams Didžiųjų lygumų indėnams.

Istorija

Save jie vadino K'itaish. Artimiausi jiems giminingi indėnai buvo pauniai. Prancūzų keliautojai 1701 m. buvo juos aptikę prie Raudonosios upės Luizianoje.
Kicajai buvo dalis sudėtingų kintančių Pietų lygumų politinių aljansų. Pirmieji ten atvykę europiečiai kicajus laikė kadų priešais. 1712 m. jie kovojo su Hainai indėnais palei Triničio upę (dabartinis Teksasas). Kicajai buvo sąjungininkai su kitomis Kadų konfederacijos gentimis, einant laikui per santuokas susiliejo su kadohadačais (kadohadacho).
1772 m. kicajai daugiausia kūrėsi į rytus nuo Triničio upės, ties šių dienų Teksaso miestu Palestina.
1837 m. lapkričio 10 d. įvyko vadinamasis Battle of Stone Houses ('Akmeninių namų mūšis'), kuriame kovėsi Teksaso reindžerių ir kicujų grupės. Susirėmimą laimėjo kicujai, nors pirmos atakos metu žuvo jų vadas.
Šiuo metu kicajai nėra federaliai pripažinta gentis, jie priskirti Oklahomos kadams (angl. Caddo Nation of Oklahoma), vičitams (angl. Wichita and Affiliated Tribes) bei delaverams (angl. Delaware Nation). Šios gentys gyvena daugiausia pietvakarių Oklahomoje, ypač Kado apygardoje. Į šias vietas XIX a. jie buvo prievarta perkelti JAV vyriausybės.

Kalba

Kicajų kalba priklauso kadų kalbų šeimai, kartu su arikarų, paunių ir vičitų kalbomis.
Kicajė Kai Kai iš Anadarko (Oklahoma) buvo paskutinis žinomas laisvai kicajų kalba kalbėjęs žmogus. Ji padėjo dr. Alexander Lesser aprašyti šią kalbą.
Keltų kultūros festivalis

Keltų kultūros festivalis (lenk. Festiwal Kultury Celtyckiej) - nuo 1997 m. rengiamas folklorinis festivalis Račkų valsčiaus, Dauspudos kaime. Šventės pradininkas yra Romanas Fedorovičius (Roman Fiedorowicz). Šventė dažniausiai vyksta priešpaskutinį rugpjūčio sekmadienį Liudviko Mykolo Paco rūmų griuvėsiuose. Šventėje dažnai dalyvauja ir užsienio svečiai (Kūlgrindos muzikos ansamblis iš Lietuvos, muzikos atlikėjai iš Airijos - Dean O'Callaghan ir Timi McCarthy ir kiti).

Istorija

Šventė skirta paminėti kadaise šiame krašte gyvenusiai Škotų bendruomenei, kurią XIX a. į šias vietoves pakvietė Liudvikas Mykolas Pacas. Iš viso šiose vietovėse gyveno apie 500 škotų, kurie mokino vietinius gyventojus moderniosios britiškos agrikultūros. Po 1863 m. sukilimo beveik visa škotų bendruomenė pabėgo iš šio krašto.
Kazimieras Motieka

Biografija

1936–1937 m. mokėsi Aukštosios Panemunės pradinėje mokykloje, 1937–1938 m. Ukmergės pradinėje mokykloje, 1938–1940 m. Kauno Jėzuitų pradinėje mokykloje, 1940–1941 m. Vilniaus 1-ojoje berniukų gimnazijoje, 1948–1949 m. – Vilniaus suaugusiųjų gimnazijoje. Nuo 1949 m. iki 1950 m. Kazimieras Motieka studijavo Vilniaus universiteto Teisės fakultete, nuo 1950 m. iki 1951 m. – Leningrado valstybiniame universitete, 1951–1954 m. – VU Teisės fakultete, įgijo teisininko kvalifikaciją.
1954-1961 m. Lietuvos TSR prokuratūros prokuroras, ypatingai svarbių bylų skyriaus tardytojas, Tardymo skyriaus viršininkas.
1960–1961 m. Vilniaus miesto Lenino rajono prokuroras, nuo 1961 m. advokatas. 1989 m. SSRS liaudies deputatų II suvažiavimo dalyvis; Kremliaus suvažiavimų salėje pirmą kartą per visą 50 metų tarybinės okupacijos laikotarpį oficialiai pareikalavo grąžinti Lietuvos valstybės nepriklausomybę.
Išrinktas į Lietuvos TSR AT, Lietuvos Respublikos Aukščiausiosios Tarybos pirmininko pavaduotojas 1990–1992 m. Advokato K. Motiekos kontoros seniūnas (iki 2004 m.), nuo 2004 m. sausio 2 d. – advokatų kontoros „Motieka ir Audzevičius" vyresnysis partneris (kontoros įkūrėjas), praktikuojantis advokatas nuo 1959 m. Specializacija – baudžiamoji teisė.
Lietuvos advokatų tarybos pirmininkas (iki 2002 m. kovo 15 d.). Sportinio šaudymo meistras. Pagal 1988 m. gruodžio 11 d. padarytą pranešimą Lietuvos sportinės visuomenės susirinkime dalyvavo atkuriant LTOK.
Žmona Marija, pedagogė, sūnūs Saulius Kondrotas ir Vidas Motieka.
Jekabas Janševskis

Biografija

1873-1880 m. mokėsi Nigrandos mokykloje, 1882–1884 m. – Valtaikų mokykloje. 1884–1885 m. gyveno Liepojoje. 1889 m. įgijo mokytojo teises, 1889–1896 m. mokytojavo Nicos mokykloje. Nuo 1902 m. gyveno Rygoje, dirbo laikraščių redakcijose. Per Pirmąjį pasaulinį karą buvo pasitraukęs į Rusiją, grįžo 1918 m., laikraščio „Tautas Balss“ redaktorius, 1919–1931 m. laikraščio „Valdības Vēstnesis“ leidėjas ir redaktorius.

Kūryba

Parašė kultūros istorijos romanų. Juose vaizduojama XVI a. ir XIX a. pabaigos – XX a. pradžios etnografinė ir socialinė Kuršo, Lietuvos ir Latvijos pasienio panorama, dvaro ir valstiečių gyvenimas, įvairių tautų santykiai. Ryškus Latvijos žemių išaukštinimas, džiaugsmas atkuriant savo kraštą. Atskleistos lietuvių gyvenimo realijos. Propagavo lietuvių ir latvių tautų vienybę. Dar parašė apsakymų, pjesių. Jo kūrinių ištraukų paskelbta lietuvių kalba.
Lazerinė abliacija

Lazerinė abliacija – procesas, kurio metu naudojant lazerio šviesą pašalinama medžiaga iš kietojo kūno ar skysčio (žr. abliacija). Esant mažam lazerio srautui, medžiaga yra šildoma sugerta lazerio energija, dėl to garuoja arba sublimuoja (pasikeičia iš kietos į dujinę būseną nepereidama skystos būsenos). Esant dideliam lazerio srautui, medžiaga paprastai virsta plazma. Dažniausiai lazerinei abliacijai naudojami impulsiniai lazeriai, tačiau ji galima ir su nuolatinės veikos lazeriais.
Gylis, iki kurio sugeriama lazerio energija ir pašalintos medžiagos kiekis vienu lazerio impulsu priklauso nuo tos medžiagos optinių savybių ir lazerio bangos ilgio.

Taikymai

Kadangi lazerio impulsų trukmės (nuo milisekundžių iki femtosekundžių) ir srautai gali būti tiksliai kontroliuojami, lazerinė abliacija vertinga tiek moksliniams, tiek pramoniniams taikymams – nuo lazerinio apdirbimo iki lazerinės spektroskopijos ar anglies nanovamzdelių gamybos.

Apdirbimas

Paprasčiausias lazerinės abliacijos taikymas – lazerinis apdirbimas ir lazerinis gręžimas. Impulsinių lazerių pagalba galima išgręžti itin mažas, gilias skyles netgi labai kietose medžiagose. Dėl trumpo lazerio impulso medžiaga pašalinama taip greitai, kad aplinkui esanti medžiaga įšyla labai mažai.

Padengimas

Lazerinė abliacija gali būti naudojama ir dangų sudarymui. Tai pasiekiama abliuojant dangos medžiagą ir leidžiant jai nusėsti ant padengiamo paviršiaus. Naudojama dangoms iš tų medžiagų sukurti, kurios paprastai sunkiai garuoja kitais būdais ir, pvz., taikoma gaminant tam tikrus aukštatemperatūrius superlaidininkus.

Medicina

Lazerinė abliacija dažnai taikoma medicinoje, pavyzdžiui, navikiniams audiniams naikinti ar lazerinėje chirurgijoje. Lazerinė chirurgija plačiai taikoma operuojant akis, pvz., LASIK ir LASEK chirurgijoje trumparegystės, toliaregystės ir astigmatizmo koregavimui. Čia naudojami eksimeriniai lazeriai.
Lietuvos šachmatų federacija

Lietuvos šachmatų federacija (LŠF) – Lietuvos šachmatų sporto organizacija, vienijanti šachmatų profesionalus ir mėgėjus.

Istorija

Nepriklausomos Lietuvos Respublikos šachmatų sąjunga buvo įkurta 1929 metais. Po Lietuvos Nepriklausomybės atkūrimo 1990 m., atkūrusi savo narystę Tarptautinėje šachmatų federacijoje  (FIDE), Lietuvos šachmatų federacija   yra tos sąjungos sportinių tradicijų ir jos tarptautinių įsipareigojimų tęsėja.
2007 metais LŠF Etikos ir ginčų komisijos nariais išrinkti Gintautas Petraitis, Anatolijus Novikovas ir Gediminas Rastenis. Vaikų-jaunučių-jaunių ir jaunimo komisijos nariais - Raimondas Narmontas, Raimondas Paliulionis, Gintautas Petraitis, Salvinija Gabrilavičienė, Jonas Sidabras ir Rišardas Fichmanas. Teisėjų ir kvalifikacijos komisijos nariais – Gintautas Plungė, Valerijus Jegorovas, Raimondas Narmontas ir Rimantas Žebelis. Informacinių technologijų komisijos nariais išrinkti Laimonas Kudžma ir Virginijus Grabliauskas. 
2012 m. kovo 25 dieną buvo išrinktas dabartinis LŠF vadovas Aleksandr Černov. Prieš tai iš pareigų buvo atšauktas kaunietis Jonas Viesulas. Eidamas pareigas, jis neperdavė tarybai nei metinės finansinės atskaitomybės, nei metinės ataskaitos, todėl jos nebuvo galima svarstyti 2012-03-25 susirinkime; uždraudė teikti šią informaciją ir finansininkei; įkalbėjo ir Revizijos komisijos pirmininką  nepateikti revizijos ataskaitos 2012-03-25 susirinkimui; nedarbingumu bando teisinti savo nedalyvavimą 2012-03-25 susirinkime, nors nedarbingumas jau buvo pasibaigęs. Atšaukimą iš pareigų Viesulas vėliau ginčijo teisiniu keliu. Vilniaus apylinkės teismas 2013 metų kovo 25 dienos sprendimu buvusio vadovo ieškinį atmetė, priteisė iš  J. Viesulo  asociacijai „Lietuvos šachmatų federacija“ 6972 Lt bylinėjimosi išlaidų. Su tokiu sprendimu buvęs LŠF vadovas nesutiko ir pateikė skundą. Vilniaus apygardos teismo Civilinių bylų skyriaus teisėjų kolegija  J. Viesulo apeliacinį skundą atmetė ir Vilniaus miesto apylinkės teismo  sprendimą paliko nepakeistą. Be to, priteisė iš J. Viesulo  1500 Lt   asociacijai „Lietuvos šachmatų federacija“  patirtoms bylinėjimosi išlaidoms atlyginti apeliacinės instancijos teisme.
2019 m. liepos 7 d. LŠF visuotinio susirinkimo metu prezidentu buvo išrinktas teisininkas Gytis Kaminskas.
Saladinas

Biografija

Būdamas Damasko sultono kariuomenės vyriausiasis vadas, 1169 m. Saladinas atvyko į Egiptą; čia 1171 m. jis nuvertė Fatimidų dinastiją ir davė pradžią Ajubidų dinastijai. 1174 m. Saladinas užgrobė Siriją, o 1175 m. kalifas jį pripažino Egipto, Sirijos bei Palestinos sultonu. Užgrobę Alepą (1183 m.) bei Mosulą (1186 m.), 1187 m. prie Hitino sunaikino kryžiuočių armiją ir paėmė Jeruzalę. Tai išprovokavo trečiąjį kryžiaus žygį (1189-1192 m.), kuris galiausiai baigėsi taikiu Saladino ir Ričardo Liūtaširdžio susitarimu. Jeruzalė ir toliau liko musulmonų rankose, o krikščionims buvo leista laisvai prieiti prie šventųjų vietų. Dėl riteriško būdo Saladiną labai gerbė ir krikščionys. G. E. Lesingas šį kryžiuočių priešą pasirinko pagrindiniu savo dramos "Natanas Išmintingasis" veikėju.
Berknerio sala

Berknerio sala (angl. Berkner Island) arba Berknerio ledo aukštuma – sala Antarktyje, antra pagal dydį po Aleksandro I Žemės. Visiškai padengta ledu. Plotas 43 873 km². Ilgis 320 km, plotis 135 km. Tai yra labiausiai į pietus nutolusi pasaulio sala, tačiau ji nėra pasiekiama jūra, kadangi ją supa Flišnerio-Rionės šelfinis ledynas. Šiauriausias salos taškas yra 17 km nuo atviros jūros. Aukštis iki 869 m (Thyssenhöhe k.).
Salą 1958–1959 m. atrado norvegas Finn Ronne. Pavadinta amerikiečių fiziko Lloyd Berkner garbei.
Sibiro gubernija

Istorija

Nuo 1637 m. Sibiro žemės buvo pavaldžios Sibiro prikazui ( Сибирский приказ), į kurio sudėtį įėjo ujezdai, valdomi vaivadų, taip pat – valsčiai ir stanai. 1708 m. gruodžio 18 d. Petras I, vykdydamas administracinę reformą, įkūrė Sibiro guberniją. Iki reformos tai buvo Tobolsko ir kt. razriadai (разряд) – stambūs teritoriniai vienetai, apjungiantys po kelis ujezdus.

Sibiro herbas

1710 m. pagamintas Sibiro gubernijos antspaudas su jos trijų provincijų emblemomis. Heraldinę formą Sibiro emblema įgijo 1722 m. Nuo šio laiko iki pat 1917 m. Sibiro carystės herbas buvo vaizduojamas ant valstybinio Rusijos imperijos herbo.
Slovėnų kalba

Paplitimas

Pasaulyje šia kalba kaip gimtąja šneka apie 2,2 mln. žmonių, kurių dauguma gyvena Slovėnijoje; tautinių mažumų yra pietų Austrijoje ir Italijoje.
Laikmečio dvasia. Priedas

Siužetas

Filme toliau pasakojama apie korporacijų finansines sąmokslo teorijas, jų siekį finansiškai valdyti pasaulio žmones. Antroje filmo dalyje siūloma alternatyva - Veneros projektas. Tai JAV socialinio inžinieriaus Jacque Fresco futuristinis ateities visuomenės modelis. Toje ateityje nebėra pinigų ir ekonominių santykių, darbas maksimaliai automatizuotas, naudojami tik gamtai nekenkentys resursai, o žmonija užuot konkuravusi susitelkia bendram tobulėjimui. Galiausiai siūlomi veiksmai, kurie sugriautų dabartinę socialinę-ekonominę sistemą: bankų boikotas (atsisakymas paskolų, kreditų ir kitų įsipareigojimų), masinės medijos ignoravimas, nedalyvavimas politikoje, militaristinėje sistemoje, alternatyvios energetikos naudojimas, bei kritinės masės sudarymas siekiant pakeisti pasaulį.
KK196

Maršrutas

Kelias prasideda netoli Paaluonio, kai viaduku atsišakoja nuo magistralės  A1  Vilnius–Kaunas–Klaipėda  ( E85  Klaipėda-Kaunas-Vilnius-Lyda-Černovcai-Bukareštas-Aleksandropolis ). Eina Raseinių rajone. Prie kelio yra šie miestai ir gyvenvietės: Ariogala, Didžiuliai, Verėduva, Girkalnis, Norgėlai, Raseiniai, Sujainiai, Paliepiai, Viduklė, Viduklės GS gyvenvietė, Nemakščiai, Užkalniai. Baigiasi Kryžkalnyje, sankryžoje (viadukas) su  197  Kryžkalnis–Rietavas–Vėžaičiai  ir  A12  Ryga–Šiauliai–Tauragė–Kaliningradas  ( E77  Pskovas-Ryga-Šiauliai-Karaliaučius-Varšuva-Krokuva-Budapeštas ). Ties Jučiais kelias kerta Gynėvės upę, už Ariogalos – Dubysą, ties Anulynu – Šaltuoną, ties Sujainiais – Alėją ir Upę, Norgėluose – Gintaro upę, Ylių kaime – Šešuvį, ties Užkalniais – Upynos upę. Raseiniuose kelias turi sankryžas su  146  Raseiniai–Šilinė ,  148  Raseiniai–Tytuvėnai–Radviliškis , dalinai su  225  Raseiniai–Baisogala .
Mindaugas Andriušis

Biografija

2005 m. baigė Lietuvos žemės ūkio universitetą, ekonomistas. M. Andriušio IĮ „Baldukas“ savininkas.
Partijos Lietuvos krikščionys demokratai narys. Nuo 2007 m. Kauno rajono savivaldybės tarybos narys.
Irutė Varzienė

Biografija

1981 m. baigė lietuvių kalbos ir literatūros studijas Vilniaus Valstybiniame universitete.
1991–2011 m. Biržų „Atžalyno“ vidurinės mokyklos direktoriaus pavaduotoja ugdymui, lietuvių kalbos mokytoja. 2011–2015 m. Biržų rajono savivaldybės merė. 2015–2019 m. Biržų rajono savivaldybės vicemerė.  
Nuo 2003 m. Biržų rajono savivaldybės tarybos narė.
Tėvynės sąjungos narė.
Rajono lietuvių kalbos mokytojų metodinio ratelio pirmininkė. Savivaldybės bendruomenės vaiko teisių apsaugos tarybos pirmininkė.
Sutuoktinis Vincas, sūnus Tomas.
Neliečiamieji (2011)

Siužetas

Milijonierius Filipas yra paralyžuotas iki kaklo ir gali tik kalbėti, matyti, girdėti ir sukioti galvą. Jaunas emigrantas Drisas neseniai atsėdėjęs kalėjime už vagystę gana netikėtai sau pačiam gauna Filipo slaugytojo darbą. Dviejų visiškai skirtingų vyrų gyvenimai susipina visam laikui. Driso jaunatviška energija, neapsimestinis nuoširdumas ir net tiesmukiškumas bendraujant su Filipu tarsi įneša naują įkvėpimą paralyžuotojo gyveniman. Netikėti atradimai, skirtingi požiūriai vyrus suartina ir pakeičia jų pačių gyvenimus. Filmas remiasi realia istorija, personažų prototipai dar tebegyvena šiandien ir išliko artimais bičiuliais.
Labė (Gvinėja)

Istorija

Miestą įkūrė Karamoko Alpha apie 1755 metus.
Pupinė

Istorija

XX a. antroje pusėje – Juodšilių apylinkės kaimas.